section_heading: Životopis
paragraph_text: 31. srpnja 1715. na istočnim oblama Floride se razbila španjolska flota s blagom. Vijesti o tome su brzo došle do Jamajke i Hamilton je odlučio poslati ekspediciju koja bi pokupila potonulo bogatstvo. Jennings je čuo za to i krajem godine s dva broda isplovio s Jamajke prema jugoistočnim obalama Floride. U njegovoj posadi bio je i Charles Vane, budući ozloglašeni pirat. Olupine španjolskih brodova s blagom su bile u relativno plitkim vodama pa su Španjolci izvukli gotovo sve potonulo blago i smjestili ga u utvrđeni logor koju su na brzinu podigli na mjestu Palma de Ayz. No Jenningsovi ljudi su napali i savladali Španjolce te im oteli sve blago koje su spasili. Vrijednost plijena je iznosila 350.000 pesosa.